תורת לחימה (ארגון)

תורת לחימה - רוח תורה למען צה"ל היא עמותה ישראלית, שמטרתה, כעולה מפרסומיה, היא "הפצת יהדות ותורה לנוער לחיזוק ועידוד המוטיבציה לשירות צבאי. סיוע לחיילים וחיילות שומרי מסורת. קידום וביצוע מחקרים ומידענות בתחומי יהדות וצבא. פיתוח מערכי רוח לחימה ואהבת הארץ. חיזוק ושמירת רוח צה"ל, איתנות ומורל החיילים". הארגון הוקם בשנת 2017 על ידי צוות אנשים בעלי רקע תורני, ציבורי וצבאי אשר ביקשו לבלום מגמות אותן ראו כחודרות אל צה"ל ופוגעות בשלמותו וחוזקו. ביניהן, על פי הארגון – אימוץ תפיסות רדיקליות, הטמעת ערכים המזוהים עם השמאל הקיצוני על ידי מרצים בעלי עמדה פוליטית זהה, טשטוש מגדרי וקידום השירות המשותף – הפוגעים, לדבריהם, הן ב"קדושת המחנה" והן בכושר המבצעי, פגיעה ברבנות הצבאית ובחיילים שומרי מצוות, ועוד. הארגון רואה את צה"ל עצמו כאחראי לתיקון המגמות הללו, ואת עצמו כ"מסייע חיצוני" שמטרתו לגרום ולעודד את צה"ל לפעול כך. יו"ר הארגון הוא סרן במילואים הרב איתי אסמן. מנכ"ל הארגון הוא סרן במילואים הרב אביעד גדות, בוגר ישיבת מרכז הרב וישיבת קדומים, לשעבר רב מחנה דותן ובה"ד 8, ורב בית הספר להנדסה צבאית (בהל"ץ). הארגון נתמך אידאולוגית ותורנית על ידי רבנים דוגמת הרב אביגדר נבנצל, הרב דוב ליאור והרב שמואל אליהו. הארגון מקיים ימי הכנה לגיוס במטרה לבסס תודעת שליחות לשירות מתוך תפיסת תפקידו של צה"ל כצבא יהודי ומנצח. בנוסף, הארגון עורך ימי עיון. הארגון טוען כי לצה"ל הוחדרה תפיסה המכונה על ידי הארגון "זיהוי התהליכים" ומושווים בה מוטיבים במדינת ישראל וצה"ל לרעיונות הנאציזם, ונלחם בה על ידי הפצת פרסומים וקיום מגעים עם גורמים במערכת הפוליטית והצבאית. בנוסף, טוען הארגון כי קיימת פוליטיזציה ושיח שנאה בצבא, וכי קיימת פגיעה בהשרשת תפקידו של צה"ל כצבא שתפקידו לנצח ולהכריע את האויב. הארגון פרסם כי כנס של המכון הישראלי לדמוקרטיה בו ישתתפו קצינים בכירים בצה"ל אורגן על ידי קרן קונראד אדנאואר הגרמנית וקרא לשר הביטחון למנוע את השתתפותם בכנס. בנובמבר 2022 חדל צה"ל מלהשתתף בכנס. דובר צה"ל הכחיש כי הסיבה לאי-השתתפות בכנס היא ביקורת ציבורית. במהלך שנת 2018 הקים הארגון "חמ"ל סולידריות", יוזמה שמטרתה להגביר בזמן מלחמה ומתיחות את תחושת הסולידריות כלפי צה"ל. במיזם זה מונצח זכרו של הרב הצבאי הראשי תא"ל אביחי רונצקי. הארגון פועל לחידוד הוראות הפתיחה באש בצה"ל תוך הרחבת הכלים העומדים לרשות לוחמים הנקלעים למצבי חיכוך. כך קיים הארגון ביוני 2020 כנס בנושא "ההפקרות בצאלים", בהשתתפות האלוף במילואים יצחק בריק, תא"ל אמיר אביבי מנכ"ל הביטחוניסטים וחבר הכנסת בצלאל סמוטריץ', זאת בעקבות גניבות אמצעי הלחימה והציוד הצבאי מבסיסי צה"ל, על ידי בדואים. בכנס נוסף שקיים הארגון בראשית שנת 2021 השתתף ח"כ והאלוף במילואים עוזי דיין. הארגון אף חשף לציבור באמצעות חוק חופש המידע שהגיש לצה"ל, את יומן העבודה של הפרקליט הצבאי הראשי אלוף שרון אפק, וביקר את הנתק שלו שמשתקף מהיומן, לדעתם, מהשטח ומהלוחמים. חברי הארגון מקיימים פעילות בכנסת, ותומכים בקידום חקיקת 'חוק הרב הצבאי הראשי' בגיבוי של רבנים בציונות הדתית שחתמו על כרוז של הארגון. עם הקמת ממשלת ישראל ה-37 סוכם במסגרת ההסכם הקואליציוני על אישור החוק[1]. לדברי הרב גדות בריאיון, שיתוף הפעולה מתקיים עם חברי כנסת מימין, המעוניינים בזהות יהודית לאומית בצה"ל. בתגובה לעתירת ארגוני הפורום החילוני וחדו"ש לבג"ץ בדרישה לאפשר הכנסת חמץ בפסח לבסיסי צה"ל, מקדם הארגון עיגון בחקיקה של פקודת מטכ"ל בנושא פסח בצה"ל בשיתוף חברי כנסת. באוגוסט 2019 חתמו רבנים בהם הרב חיים דרוקמן על מכתב ביוזמת הארגון לרמטכ"ל אביב כוכבי, בו קראו לו לשמור בצה"ל על "קדושת המחנה ומוסריתו", זאת נוכח העלייה בכמות ההפלות שעוברות חיילות. הכתב הצבאי של תאגיד השידור, רועי שרון, דיווח כי מייסדי הארגון פועלים גם בשיתוף גופים חילוניים, לדוגמה בנושא קידום היתר גידול זקן בצה"ל. מאז הריגתו של לוחם הימ"ס בראל חדריה שמואלי בגבול רצועת עזה, והדיון הציבורי שחולל האירוע בנושא הוראות הפתיחה באש, תומך הארגון בתנועת "צעדת האימהות" – מחאת בנות זוג ואימהות לוחמים הדורשות מהרמטכ"ל את תיקון ההוראות בנושא. קודם למות הלוחם, יזמו בארגון מכתב של רבני הציונות הדתית לראשי מערכת הביטחון בנושא, וכן מכתב של מעל 100 משפחות שכולות לרמטכ"ל אביב כוכבי כתגובה לידיעה על הוראת הרמטכ"ל למפקדים בפיקוד המרכז "להנמיך להבות". במסגרת מאבק זה החתים הארגון 1000 הורי חיילים ובנות זוגם על בקשה לפגישה עם הרמטכ"ל והמפכ"ל בנושא הוראות הפתיחה באש. בספטמבר 2022, לאחר שמחבלים הניחו מטען חבלה בתחנת דלק בקדומים, מנעו פעילי הארגון מערבים לתדלק את רכבם בתחנה. מנכ"ל הארגון קרא למח"ט שומרון לאסור על ערבים להיכנס לתחנה ולמנוע תנועה חופשית שלהם במרחב. בנובמבר 2022 יזם הארגון התרמה למען ילדה מהנגב שנאנסה בידי בדואי, ביוזמה השתתפו העיתונאים ינון מגל ואטילה שומפלבי, ובמעמד ההענקה השתתף ח"כ אלמוג כהן. בדצמבר באותה השנה יזם הארגון התרמה לצורך מענק של עשרות אלפי שקלים לחיילי גבעתי שתקפו פעילי שמאל ונדונו לעונש מחבוש, ובפברואר 2023 שוב יזם הארגון התרמה של עשרות אלפי שקלים עבור לוחם גולני שנקלע לאירוע דומה. כמו כן הארגון אסף כספים עבור לוחמי יחידת המסתערבים של משמר הגבול לקראת חג הפסח ("קמחא דפסחא") בשיתוף האגודה למען החייל. הארגון מחה על הצבת עץ אשוח בבית החייל ברמת גן ועל אגרת ששלח קצין משאבי האנוש של פיקוד צפון, ובה ברכות לחנוכה ולחג המולד. במהלך קידום הרפורמה המשפטית על ידי ממשלת ישראל ה-37 ושר המשפטים יריב לוין, אסף הארגון למעלה ממיליון וחצי שקלים בקמפיין שנקרא "מתקנים את מערכת המשפט ונותנים לצה"ל לנצח" לטובת פרסום תמיכה ברפורמה שלטענתו שומרת על חיילי צה"ל, והציג בסרטון כיצד לדבריו "בג"ץ פוגע בצה"ל." הארגון עוסק גם בתכני מורשת קרב ורוח לחימה במסגרת ערוץ "TOV" שם מראיין הרב גדות אישי ציבור וקצינים ואנשי צבא וביטחון לשעבר בסוגיות שונות דוגמת תא"ל ארי סינגר, תא"ל אביגדור קהלני, תא"ל הראל כנפו, תנ"צ דובי יונג ואחרים. הרב גדות ערך גם ביוזמה עצמאית ריאיון נרחב עם מפקד פיקוד הדרום וחזית סיני במלחמת ששת הימים האלוף במילואים ישעיהו גביש, שאישר בפניו כי הייתה לצה"ל במלחמה זו "סייעתא דשמיא" (סיוע משמים). ביולי 2023 פנה הארגון לצנזור הצבאי הראשי בדרישה לאסור פרסום מכתבי סרבנות בתקשורת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בעקבות חשיפת הארגון, הסיר צה"ל מאתר היוהל"ם "מסמך התפיסה המגדרית", שקבע כי ההבדלים המגדריים אינם מהותיים ונגזרים ממין האדם אלא תוצר של הסללה חברתית, ושחלוקת האנושות לגברים ונשים היא סטריאוטיפית. הארגון פעל בנושא על ידי הסברה ציבורית ופגישות עם בכירים. אנשי הארגון ביקרו את דובר צה"ל תא"ל הדי זילברמן שחשף את שמה של לוחמת צה"ל שהייתה מעורבת במניעת פיגוע בשומרון, תוך עבירה על כללי הצנזורה הצבאית ופגיעה לכאורה בביטחונה של החיילת, וזאת במסגרת קמפיין קידום לוחמות. הצנזור הצבאי תא"ל דורון בן ברק אישר את הטענה וכתב לארגון כי יופקו לקחים. הארגון פעל לביטול התקשרויות של צה"ל עם מכונים שהארגון הגדיר כ"ארגוני שמאל קיצוני". הקומיקאי גיל קופטש שהרצאותיו לחיילי צה"ל הופסקו טען כי תורת לחימה הוא שגרם להרחקתו, אך לדברי דובר צה"ל, "ההחלטה לא נבעה מהתערבות של גורם חיצוני". העלאת המודעות הציבורית לתכנים שהועברו לחיילים במסגרת חיל חינוך, ונתפסו כבעייתיים בארגון, כגון מסע "עדים במדים" בו הוצגה לחיילים דילמה לפיה ייתכן והם ייהפכו בעצם לנאצים ועוד. בעקבות חשיפות אלו תוחקרו הדברים וטופלו באופן אישי על ידי קצין חינוך ראשי תא"ל צבי פייראיזן אשר הודה לארגון על פעילותם בנושא. בעקבות פעילות הארגון הוסר מיצג שהוצג לחיילי צה"ל שכלל מיצגים בעלי גוון פוליטי העוסקים בחוק הלאום.[דרוש מקור: שבור. בכל מקרה רוטר זה לא מקור] במהלך מבצע שומר החומות, דיווחו לוחמים בחטיבת אלכסנדרוני לארגון על הוראה לאפסן את נשקם ביציאה לריענון לביתם, זאת מחשש לפגיעה באזרחים וחטיפת נשק. השר במשרד הביטחון מיכאל ביטון הגיע לשוחח עם הלוחמים, ובעקבות הפרסום, הורה ראש אגף המבצעים האלוף אהרון חליוה לאפשר לכל לוחם לשאת את נשקו, וביטל סמכות מפקדים להורות על תנועת חיילים בביגוד אזרחי. במענה למכתב של ראשי תורת לחימה הרב אסמן והרב גדות, התנצל הרמטכ"ל אביב כוכבי בפני חיילי גדוד 636 על חילול שבת שנעשה במהלך סעודת שבת בהשתתפות הרמטכ"ל, אליה הוזמנו עיתונאים לצורך שידור חי בטלוויזיה. על התנצלות זו העניק הרב גדות לרמטכ"ל מגילת קלף עם המזמור מתהלים "מזמור שיר ליום השבת" מטעמם של הרבנים חיים דרוקמן, דב ליאור ושלמה משה עמאר. ביום העצמאות ה-74 למדינת ישראל הודו מועצה מקומית קריית ארבע וראש המועצה אליהו ליבמן לארגון על "היוזמה והדחיפה" וכן על "פועלם המשמעותי בנושא" לקיום מטס יום העצמאות של חיל האוויר לראשונה מעל העיר חברון במסגרת דרישתם לא להפלות את יהודה ושומרון במטס והחתימו מאות אנשים על פניה למפקד חיל האוויר אלוף תומר בר. שנה לאחר מכן, ביום העצמאות ה-75 התקיים המטס לראשונה גם מעל שומרון ובנימין. בעקבות פניית הארגון לראש אגף הטכנולוגיה והלוגיסטיקה בצה"ל, הוחלף באפליקציית התחבורה הציבורית הצה"לית "ZUZU" השימוש בביטוי "הגדה המערבית" בביטוי "יהודה ושומרון". בעקבות פעילות ממושכת של הארגון לטיפול באנדרטאות חללי צה"ל ברחבי הארץ, אשר חוללו, הודו בלשכת הרמטכ"ל הרצי הלוי לחברי הארגון על "על פועלכם ונאמנותכם על מנת להנציח כראוי את חללי צה"ל." אתר האינטרנט הרשמי של תורת לחימה תורת לחימה, ברשת החברתית פייסבוק תורת לחימה, ברשת החברתית אקס (טוויטר) תורת לחימה, ביישום טלגרם תורת לחימה, סרטונים בערוץ היוטיוב תורת לחימה, באתר "גיידסטאר ישראל" שמאל, ימין, שמאל, באתר ערוץ 7, 15 בדצמבר 2019 מתוך דף האודות באתר של הארגון תורת לחימה, באתר "גיידסטאר ישראל" ערוץ 7, "צריך לחתור למגע עם כל חלקי העם", באתר ערוץ 7 הרב נבנצל, הרב ליאור והרב שמואל אליהו: לתמוך ב"תורת לחימה", באתר ערוץ 7 מספר כנסים לדוגמה מתוך האתר הארגון קצינים הגישו תלונה על תוכן פוליטי בתערוכה שהוצגה במכון ללימודי שואה והתוכן הוסר תנועת אם תרצו, באתר www.facebook.com עדו בן פורת, תא"ל במיל' רונן מנליס: "יש מכונה שפועלת באופן סדור נגד דובר צה"ל", באתר ערוץ 7, ‏2022-11-28 כנס תורת לחימה – ההפקרות בצאלים, באתר youtube, ‏17/1/2021 כנס תורת לחימה – הוראות פתיחה באש, באתר youtube, ‏17/1/2021 נחשף לו"ז הפרקליט הצבאי הראשי: "יומן פלורוסנטים", באתר ערוץ 7, ‏3/11/2021 עוזי ברוך, חוק הרב הראשי לצה"ל: הרבנים תומכים, באתר ערוץ 7, ‏19/6/2018 עדו בן פורת, הרב אביעד גדות באולפן ערוץ 7: צה"ל במדרון חלקלק, לא החליט לנצח, באתר ערוץ 7, ‏15/3/2021 מורן אזולאי, שיתוף פעולה אופוזיציה-קואליציה: לעגן בחוק פקודת מטכ"ל על איסור חמץ בבסיס, באתר ynet, 9 במרץ 2022 Facebook, www.facebook.com (באנגלית) יאיר שרקי, ‏רבנים בכירים לרמטכ״ל: מודאגים מעלייה במספר ההפלות בצה"ל, באתר ‏מאקו‏, 27 באוגוסט 2019 רועי שרון, הקרב על פטור הזקן מגיע לבג"ץ, באתר כאן – תאגיד השידור הישראלי, 24 בספטמבר 2020 צעדת האמהות השלישית מכתב הרבנים לראשי מערכת הביטחון: "חיי עמנו עדיפים על פני האויב" משפחות שכולות במכתב ביקורת לרמטכ"ל: "מסכן את חיילינו" הרמטכ"ל כוכבי ממתין לפצ"רית עדו בן פורת, תיעוד – מחבלים הניחו מטען חבלה בתחנת דלק בכניסה לקדומים, באתר ערוץ 7, 25 בספטמבר 2022 עדו בן פורת, חיבוק ענק מעם ישראל לילדה מהנגב: "האמהות הקדושות מושיטות לך יד", באתר ערוץ 7, ‏2022-11-21 קובי נחשוני, גיבוי רבני: מענק כספי ללוחמי גבעתי שתקפו פעילי שמאל, באתר ynet, 20 בדצמבר 2022 כולנו עם הלוחם מגולני – Givechak, באתר givechak.co.il מחבקים את המסתערבים הגיבורים – Givechak, באתר givechak.co.il דביר עמר, האגרת של אל"מ רביבו: בצה"ל משווים בין חנוכה לחג המולד, באתר ערוץ 7, 25 בדצמבר 2022 מתקנים את מערכת המשפט ונותנים לצה"ל לנצח – Givechak, באתר givechak.co.il צפו : כך בג"צ פגע ופוגע בצה"ל, נבדק ב-2023-05-23 שירות המילואים בצה"ל שיקוף של החברה הישראלית? | עמותת תורת לחימה, באתר www.torah-idf.org.il אביגדור קהלני מספר: מהם השורשים והערכים שהפכו אותו לגיבור ישראל. תורת לחימה בערוץ TOV, נבדק ב-2023-05-30 אם לא נגבה את החיילים לא ישארו לנו לוחמים קרביים. תא"ל (מיל') הראל כנפו. תורת לחימה בערוץ TOV, נבדק ב-2023-05-30 תת ניצב בדימוס דובי יונג, הגיע אלינו לתורת לחימה בערוץ TOV ודיבר על בעיית התודעה והגדרת האויב., נבדק ב-2023-05-30 שייקה גביש,אלוף ישעיהו גביש,מלחמת ששת הימים,סדין אדום, באתר www.torah-idf.org.il אלוף ששת הימים מאשר: הייתה סיעתא דשמיא, באתר ערוץ 7, ‏2022-01-27 איציק ברנדויין, פניה לצנזור הצבאי הראשי: "לאסור פרסום מכתבי סרבנות מנופחים", באתר ערוץ 7, 13 ביולי 2023 ערוץ 7, מסמך "התפיסה המגדרית" בוטל, באתר ערוץ 7 חשיפת זהות הלוחמת: דובר צה"ל יפיק לקחים, באתר ערוץ 7 גיל קופטש משתלח ברבצ"ר: "מתיר לאנוס", באתר ערוץ 7 ערוץ 7, מרצה ב'סיור סליחות' בצה"ל: מודה לרומאים, באתר ערוץ 7 צה"ל נגד קופטש, נבדק ב-2021-03-31 חנן גרינווד, הצגת תוכן פוליטי שנוי במחלוקת נחסמה במכון משואה, באתר ישראל היום, 25 ביוני 2019 ערוץ 7, 'תורת לחימה' לקצין חינוך ראשי: "להפיק לקחים מתקלת יאיר גולן", באתר ערוץ 7 מכון משואה התיחסות חיל החינוך והנוער.pdf, באתר www.docdroid.net (באנגלית) https://twitter.com/torat_idf/status/1394914140741849088, Twitter https://twitter.com/torat_idf/status/1394948866282299393, Twitter האלוף אהרון חליוה מחדד נהלים, באתר ערוץ 7 ערוץ הטלגרם של עמית סגל אורלי הררי, סמוך לפטירתו: הרב דרוקמן העניק שי לרמטכ"ל כוכבי, באתר ערוץ 7, ‏2023-01-15 דף הפייסבוק של מועצה מקומית קרית ארבע דף הפייסבוק של אליהו ליבמן ראש המועצה המקומית קרית ארבע מטס יום העצמאות: האם גם השנה חיל האוויר ידלג על יהודה ושומרון?, באתר ערוץ 7, ‏2022-04-20 Drove, www.drove.com (באנגלית) לראשונה: מטס חיל האוויר מעל אלון מורה, איתמר בית אל ומבוא דותן, באתר ערוץ 7, ‏2023-04-24 בעקבות הפרסום בערוץ 7: צה"ל תיקן את האפליקציה הצבאית, באתר ערוץ 7, ‏2022-03-12 לשכת הרמטכ"ל ל'תורת לחימה': הערכה על פועלכם למען חללי צה"ל, באתר ערוץ 7, ‏2023-04-20